Kristjan Valdma

Kristjan Valdma (aastani 1935 Waldmann või Valdmann; 12. aprill 1899 Uue-Põltsamaa vald – 8. november 1937 Harju-Risti kirikumõis"Leinateateid. Risti õp. Waldma". Postimees, 13. november 1937. Lk 9, Nõva vald, Harjumaa (praegu Arumõisa, Vilivalla küla, Padise vald, Harju maakond) oli eesti vaimulik.

Valdma võttis osa Vabadussõjast. Ta lõpetas 1922. aastal Põltsamaa Reaalgümnaasiumi ja õppis Tartu Ülikooli usuteaduskonnas aastatel 1922–1933. Korporatsioon Kungla asutajaliige. Ta kaitses 1936. aastal mag theol kraadi väitekirjaga "Põltsamaa kihelkonna ajalugu".

Ta töötas aastatel 1928–1934 Tartu Ülikooli usuteaduskonna arheoloogilise kabineti raamatukogu korraldajana ning oli professor Olaf Silla assistent. 

Valdma ordineeriti 2. septembril 1934 õpetajaametisse ning ta oli aastatel 1935–1937 Harju-Risti ja Nõva koguduse õpetaja.Album Academicum Universitatis Tartuensis 1918–1944 II. Lk 226

Ta maeti 13. novembril 1937 Tartu Maarja kalmistule."Risti õpetaja muldasängitamine Tartus". Postimees, 15. november 1937. Lk 7

Teosed
Kristjan Waldmann. "Põltsamaa kihelkonna minewikust ja mälestusmärkest". Tartu 1926

Viited

Välislingid
Album Academicum Universitatis Tartuensis 1918–1944

Kategooria:Nõva Püha Olevi koguduse vaimulikud
Kategooria:Risti koguduse vaimulikud
Kategooria:Vabadussõja veteranid
Kategooria:Tartu Ülikooli usuteaduskonna vilistlased
Kategooria:Korporatsioon Kungla liikmed
Kategooria:Põltsamaa Ühisgümnaasiumi vilistlased
Kategooria:Maarja kalmistule maetud
Kategooria:Sündinud 1899
Kategooria:Surnud 1937